2017. gada 20. jūnijā Noteikumi Nr. 348

Rīgā (prot. Nr. 31  31. §)

**Grozījumi Ministru kabineta 2016. gada 14. jūnija noteikumos Nr. 361 "Noteikumi par augļu un dārzeņu ražotāju organizācijām"**

Izdoti saskaņā ar

Lauksaimniecības un lauku attīstības likuma

5. panta ceturto un septīto daļu un

9. panta trešo daļu

Izdarīt Ministru kabineta 2016. gada 14. jūnija noteikumos Nr. 361 "Noteikumi par augļu un dārzeņu ražotāju organizācijām" (Latvijas Vēstnesis, 2016, 117. nr.; 2016, 230. nr.) šādus grozījumus:

1. Izteikt 37.1.2. apakšpunktu šādā redakcijā:

"37.1.2. augsnes apstrādes, specializēto sēšanas, stādīšanas, kopšanas, laistīšanas, ražas novākšanas iekārtu un tehnikas iegādei, kā arī ieguldījumiem ražotāju organizācijas iekšējās pārvadāšanas autotransporta līdzekļos. Iekšējā pārvadāšana šo noteikumu izpratnē ir produkcijas transportēšana no ražotāju organizācijas biedra saimniecības uz ražotāju organizāciju. Autotransporta līdzekļi šo noteikumu izpratnē ir Autopārvadājumu likuma 1. panta 6. punktā minētie transportlīdzekļi;".

2. Izteikt 37.7.11. apakšpunktu šādā redakcijā:

"37.7.11. šķeldojamo un augu atlieku smalcināšanas iekārtu iegādei;".

3. Izteikt 37.7.14. apakšpunktu šādā redakcijā:

"37.7.14. stropu un apputeksnēšanas kukaiņu iegādei;".

4. Izteikt 45. un 46. punktu šādā redakcijā:

"45. Visi ieguldījumi, kas veikti saskaņā ar apstiprināto darbības programmu, ir ražotāju organizācijas īpašums visu tās uzraudzības periodu – piecus gadus pēc pēdējā atbalsta maksājuma saņemšanas. Uzraudzības periodā ražotāju organizācija par publisko finansējumu iegūtos pamatlīdzekļus neatsavina, nepatapina, neizīrē un neiznomā.

46. Ja ražotāju organizācijas biedrs, kura saimniecībā vai telpās ir īstenoti ieguldījumi saskaņā ar apstiprināto darbības programmu, izstājas no ražotāju organizācijas uzraudzības periodā, tas nodod šo ieguldījumu ražotāju organizācijai vai kompensē atlikušo ieguldījumu vērtību, to ieskaitot darbības fondā. Ražotāju organizācija attiecīgo ieguldījumu var nodot biedra īpašumā, ja tā dienestam atmaksā atbalsta daļu, ko aprēķina proporcionāli atlikušajam uzraudzības periodam."

5. Aizstāt 56.9. apakšpunktā vārdus "ražotāju organizācija pārdevusi" ar vārdiem "ražotāju organizācijas biedri pārdevuši".

6. Izteikt 64. punktu šādā redakcijā:

"64. Pēc šo noteikumu 56., 60. un 62. punktā minētā iesnieguma saņemšanas, kā arī uzraudzības periodā dienests veic pārbaudes saskaņā ar regulas Nr. 543/2011 105., 106. un 107. pantu. Dienests ir tiesīgs piemērot finanšu korekciju atbilstoši šo noteikumu 9. pielikumam, ja ražotāju organizācijas darbības programmas īstenošanas vai uzraudzības periodā ir konstatēti pārkāpumi vai neatbilstības."

7. Aizstāt 84.2.1. apakšpunktā skaitli "254" ar skaitli "400".

8. Aizstāt 84.2.2. apakšpunktā skaitli "146" ar skaitli "0".

9. Aizstāt 84.3.1. apakšpunktā skaitli un vārdu "1009 tonnām" ar skaitli un vārdu "2771 tonnu".

10. Aizstāt 84.3.2. apakšpunktā skaitli un vārdu "1991 tonnu" ar skaitli un vārdu "229 tonnām".

11. Papildināt noteikumus ar 100. punktu šādā redakcijā:

"100. Šo noteikumu 45. punktā minēto uzraudzības periodu nepiemēro ieguldījumiem, kas īstenoti pirms 2017. gada 1. jūlija."

12. Papildināt 2. pielikuma D nodaļu ar 12. punktu šādā redakcijā:

"12) ražotāju organizācija ne tiešā, ne netiešā veidā nav saņēmusi un nesaņems citu Savienības vai valsts finansējumu par darbībām, par kurām tā saņem atbalstu saskaņā ar šiem noteikumiem."

13. Aizstāt 3. pielikuma A.1. nodaļā vārdus "Atzīšanas iesnieguma numurs" ar vārdiem "Darbības programmas numurs".

14. Izteikt 3. pielikuma 2. piezīmi šādā redakcijā:

"Piezīme. 2Atsauces periods atbilstoši Komisijas 2011. gada 7. jūnija Īstenošanas regulas (ES) Nr. 543/2011, ar ko nosaka sīki izstrādātus noteikumus Padomes Regulas (EK) Nr. 1234/2007 piemērošanai attiecībā uz augļu un dārzeņu un pārstrādātu augļu un dārzeņu nozari (turpmāk – regula Nr. 543/2011), 51. panta 2. punkta "a" apakšpunktam."

15. Svītrot 3. pielikuma B.2. nodaļas II sadaļu "Citi produkti".

16. Svītrot 3. pielikuma B.4. nodaļas 5. piezīmē tekstu "B.2. un B.3. tabulas kopsumma."

17. Aizstāt 4. pielikumā vārdus "Darbības programmā plānotie grozījumi, to nepieciešamības pamatojums, kā arī plānotie ieguvumi" ar vārdiem un skaitļiem "Darbības programmā plānotie grozījumi, to nepieciešamības pamatojums, kā arī plānotie ieguvumi un to mērķis atbilstoši Regulas Nr. 543/2011 VIII pielikumam".

18. Aizstāt 8. pielikuma B.3. nodaļas III sadaļā skaitli un vārdu "9. pielikumu" ar skaitli un vārdu "10. pielikumu".

19. Aizstāt 9. pielikuma tabulas 8. punkta otrajā ailē skaitli "53" ar skaitli "49".

20. Papildināt 9. pielikuma tabulu ar 12. punktu šādā redakcijā:

|  |  |  |  |
| --- | --- | --- | --- |
| "12. | Konstatētas būtiskas izmaiņas investīcijas izmantošanā | Investīcija netiek izmantota atbilstoši apstiprinātās darbības programmas mērķiem un atbalsta saņemšanas nosacījumiem | Proporcionāli atlikušajam uzraudzības periodam atkarībā no neatbilstības būtiskuma" |

Ministru prezidents Māris Kučinskis

Zemkopības ministra vietā –

aizsardzības ministrs Raimonds Bergmanis